ડેડ હોર્સ એરમ લીલીઃ આ ફૂલમાંથી મરેલા ઘોડા જેવી ગૂંગળાવી દેતી વાસ આવે છે. માખીઓને આકર્ષવા માટે થર્મો જેનેસિસ નામની પ્રક્રિયા દ્વારા પોતાનું તાપમાન વધારી દે છે. આ ફૂલ સૂર્યમુખીની જેમ સૂર્યપ્રકાશમાં જ પાંખડીઓ ખોલે છે. પોલિનેટર જીવડાઓ ગંધથી આકર્ષાઈને નરપુષ્પમાં પ્રવેશે છે. ત્યાર પછી ફૂલ પાંખડીઓ બીડી દે છે. જીવડું આખો દિવસ તેમાં પુરાયેલું રહે છે. બીજે દિવસે નરપુષ્પ પુષ્પદંડમાંથી પરાગરજ છોડે છે જે જીવડાના શરીર પર ચોંટી જાય છે અને જીવડું બહાર નીકળી તેનો ફેલાવો કરે છે.